# โมอาน่า 2
โมอาน่า 2  (เรียกอีกอย่างว่า ไวอานา 2 หรือ โอเชียเนีย 2 ในบางตลาด) เป็นภาพยนตร์แอนิเมชันอเมริกันแนวดนตรี ผจญภัย ที่ออกฉายในปี ค.ศ. 2024 ผลิตโดยวอลต์ดิสนีย์แอนิเมชันสตูดิโอส์ จัดจำหน่ายโดยวอลต์ดิสนีย์พิกเชอส์ เป็นภาคต่อของผจญภัยตำนานหมู่เกาะทะเลใต้ (2016) และภาคที่สองในแฟรนไชส์ โมอาน่า กำกับโดย เดวิด เดอร์ริก จูเนียร์, เจสัน แฮนด์ และดานา เลอโดซ์ มิลเลอร์ (ในการกำกับภาพยนตร์ครั้งแรกของพวกเขา) และผลิตโดย คริสตินา เฉิน และ อีเวตต์ เมอริโน จากบทภาพยนตร์โดยจาเร็ด บุช และมิลเลอร์ อาวลีอิ ครัลวาลโย, ดเวย์น จอห์นสัน, เทมูเอรา มอร์ริสัน, นิโคล เชอร์ซิงเงอร์, ราเชล เฮาส์ และอลัน ทูดิค ล้วนกลับมารับบทบาทของตนจากภาพยนตร์เรื่องแรก โดยมีฮัวลาไล ชาง, โรส มาตาเฟโอ, เดวิด เฟน, อาวิไม เฟรเซอร์, คาลีซี แลมเบิร์ต-ซึดะ และเจอรัลด์ แรมซีย์ เข้าร่วมทีมนักแสดงครั้งแรก โดยเรื่องราวเกิดขึ้นสามปีหลังจากภาคแรก โดยเป็นเรื่องราวของตัวละครหลักที่ได้กลับมาพบกับเทพเจ้ามาวอิอีกครั้ง และต้องรวมทีมค้นหาเส้นทางเพื่อค้นหาเกาะโมตูเฟตูที่สาบสูญและทำลายคำสาปของเกาะ

การพัฒนาภาคต่อของภาพยนตร์ชุดโมอาน่า เดิมทีนั้นเริ่มต้นเป็นซีรีส์สตรีมมิงสำหรับดิสนีย์+ ก่อนที่จะถูกนำมาทำใหม่เป็นภาคต่อฉบับโรงภาพยนตร์ในเดือนกุมภาพันธ์ ค.ศ. 2024 โดยได้รับการยืนยันว่าเดอร์ริกเป็นทั้งผู้เขียนบทและผู้กำกับ การมีส่วนร่วมของแฮนด์, มิลเลอร์, เฉิน และเมอริโน ได้รับการยืนยันในเดือนพฤษภาคม หนึ่งเดือนต่อมาบุช ได้รับการยืนยันว่าจะกลับมาเป็นผู้เขียนบท ต่อมามิลเลอร์ได้เข้ามาแทนที่เดอร์ริกในฐานะผู้เขียนบทร่วมในเดือนสิงหาคม มาร์ก มันซินา และโอเปตายา โฟอาอิ ซึ่งเป็นผู้ประพันธ์ดนตรีและผู้ร่วมประพันธ์เพลงของภาพยนตร์เรื่องแรก กลับมาทำดนตรีประกอบและประพันธ์เพลง ในขณะที่อาบิเกล บาร์โลว์ และเอมิลี แบร์ เข้ามาแทนที่ลิน-มานูเอล มิแรนดา ในฐานะผู้ประพันธ์เพลงเพิ่มเติม

โมอาน่า 2 มีกำหนดฉายรอบปฐมทัศน์ที่สถาบันวัฒนธรรมลานิคูฮอนัว ในเมืองคาโปเล รัฐฮาวาย เมื่อวันที่ 21 พฤศจิกายน ค.ศ. 2024 และออกฉายโดยวอลต์ดิสนีย์สตูดิโอส์โมชันพิกเชอส์ ในสหรัฐเมื่อวันที่ 27 พฤศจิกายน โดยได้รับคำวิจารณ์ทั้งดีและไม่ดีจากนักวิจารณ์ และทำรายได้ทั่วโลกไป 453 ล้านดอลลาร์สหรัฐ สร้างสถิติบ็อกซ์ออฟฟิศหลายรายการ

 ให้เสียง 
 อาวลีอิ ครัลวาลโย รับบทเป็น โมอาน่า ลูกสาวผู้อยากรู้อยากเห็นของหัวหน้าหมู่บ้านตุยและภรรยาของเขาซิน่าซึ่งถูกมหาสมุทรเลือกให้มาทำลายคำสาปบนเกาะโมตูเฟตู
 คราวัลโญกลับมารับบทบาทเดิมของเธอในการพากย์เสียงภาพยนตร์เป็นภาษาฮาวาย
 ดเวย์น จอห์นสัน รับบทเป็น มาวอิ เทพครึ่งคนผู้มีจิตใจแข็งแกร่งที่สามารถแปลงร่างได้ ซึ่งได้ร่วมเดินทางไปกับโมอาน่า
 ฮัวลาไล ชาง รับบทเป็น โมนี่, สมาชิกทีมค้นหาเส้นทางของโมอาน่าและแฟนของเมาอิ
 โรส มาตาเฟโอ รับบทเป็น โลโต้, ช่างฝีมือที่ “ฉลาดมีไหวพริบ” เป็นสมาชิกทีมค้นหาเส้นทางของโมอาน่า
 เดวิด เฟน รับบทเป็น เคเล่, “ชาวนาขี้บ่น” และสมาชิกทีมค้นหาเส้นทางของโมอาน่า
 อาวิไม เฟรเซอร์ รับบทเป็น มาตังกิ, ผู้บังคับบัญชาของนาโล
 เฟรเซอร์กลับมารับบทบาทเดิมของเธอในการพากย์เสียงภาพยนตร์เป็นภาษาเมารี
 คาลีซี แลมเบิร์ต-ซึดะ รับบทเป็น ชิเมอา, น้องสาวคนเล็กของโมอาน่า
 เทมูเอรา มอร์ริสัน รับบทเป็น ตุย, พ่อของโมอาน่าและเป็นหัวหน้าของเกาะโมตูนุย ต่างจากภาพยนตร์ภาคแรก ซึ่งคริสโตเฟอร์ แจ็คสันเป็นผู้ขับร้อง แต่ในภาคนี้มอร์ริสันขับร้องเพลงเอง
 มอร์ริสันกลับมารับบทบาทของเขาในการพากย์เสียงภาษาเมารีของภาพยนตร์
 นิโคล เชอร์ซิงเงอร์ รับบทเป็น ซีน่า, แม่ของโมอาน่าและหัวหน้าหญิงแห่งโมตูนุย
 ราเชล เฮาส์ รับบทเป็น ทาล่า, แม่ผู้ล่วงลับของตุยและย่าของโมอาน่า ซึ่งกลับมาเป็นจิตวิญญาณกระเบนราหู
 เฮาส์กลับมารับบทบาทของเธออีกครั้งในภาพยนตร์ที่พากย์เสียงเป็นภาษาเมารี
 เจอรัลด์ แรมซีย์ รับบทเป็น นักเดินเรือ, บรรพบุรุษของโมอาน่า
 อลัน ทูดิค รับบทเป็น เฮย์เฮย์, ไก่เลี้ยงของโมอาน่า

นอกจากนี้ จัสมีนและเทียน่า ลูกสาวของจอห์นสัน ยังให้เสียงพากย์แก่สมาชิกแฟนคลับของโมอาน่า "โมอาน่า-บี" อีกด้วย โตฟิกา เฟปูเลอี ให้เสียงพากย์เป็นเทพเจ้านาโลและตัวร้ายหลัก ในฉากกลางเครดิต ซึ่งมีปูมะพร้าวยักษ์ ทามาโทอา จากภาพยนตร์เรื่องแรกร่วมแสดงด้วย โดยเจเมน เคลเมต์ กลับมาพากย์เสียงอีกครั้ง

 การออกฉาย 
โมอาน่า 2 มีกำหนดออกฉายในโรงภาพยนตร์วันที่ 27 พฤศจิกายน ค.ศ. 2024 เดิมทีวางแผนสร้างเป็นละครทางโทรทัศน์มีกำหนดฉายบนดิสนีย์+ ในปี 2024 แม้ว่าเดิมกำหนดไว้ในปี 2023

 หมายเหตุ